 Àwọn ọmọ Nàìjíríà tí wọn ṣẹṣẹ kò de láti ìlú Dubai, ìyẹn United Arab Emirate laipẹ ti pariwo síta wi pe afaimọ kò má jẹ pé òkú àwọn ọmọ ni wọn yóò padà kò jáde kí òjò mẹrìnlá tó o pé. Lónìí làwọn èèyàn náà sọrọ jáde wí pé Ìyá ajẹku-dorogbo nijọba fi ń jẹ wọn níbi tí wọn kò àwọn pamọ sì, tí wọn kò sì tún fún wọn lounjẹ. Nínú àwọn èèyàn náà sọ pé àwọn eleto ìlera tí gba ayẹwo lára wọn, tí wọn sì ti fìdí rẹ múlẹ wí pé àwọn kò ní àrùn aṣekupani Covid-19 tí wọn ń pariwo. Àwọn èèyàn náà làwọn kò lè jáde síta nínú ọgbà otẹẹli tí wọn wá nítorí pé ṣe làwọn ṣọja tí wọn wá nibẹ kò faaye gba wọn láti jáde síta gbatẹgun, tí wọn sì lo ṣeé ṣe kí àìsàn mi-in tún wọlé sí wọn lára. Síwájú sí ní wọn ní kó sì òṣìṣẹ ìjọba kankan tó yọjú sì àwọn látìgbà tí wọn tí wá lahamọ náà, àti pé àwọn òṣìṣẹ eleto ìlera NCDC nìkan ló yọjú sì wọn laarọ òní. 